楊昌濬

楊昌濬  ， 字石泉 ， 湖南湘鄉 （ 今婁底市婁星區大埠橋街道 ） 人 。 清朝官員 。 早年隨羅澤南訓練團練 ， 出援湖北 ， 敘功授爲訓導 。 從徵安徽 、 江西 ， 屢有戰功 ， 遷知縣 。 同治元年 （ 1862年 ） ， 隨左宗棠入浙 。 浙西平定後 ， 遷浙江鹽運使 ， 累擢浙江布政使 。 同治八年 ， 署浙江巡撫 。 同治九年 ， 實授浙江巡撫 。 光緒元年 （ 1875年 ） ， 因楊乃武與小白菜案遭削職 。 光緒四年 ， 起復 ， 幫辦新疆軍事 。 數遷至漕運總督 。 光緒十年 ， 中法戰爭爆發 ， 法軍進攻福建 ， 清廷命左宗棠爲欽差大臣主軍務 ， 楊昌濬幫辦 。 閩浙總督何璟以不諳兵事 ， 自請解職 ， 遂命楊昌濬代爲閩浙總督 ， 任內曾偵查臺灣巡撫劉銘傳與臺灣兵備道劉璈互劾案 。 光緒十四年 ， 任陝甘總督 。 因督戰不力 ， 部下以槍械資敵 ， 遂釀成湟中河州 、 狄道大亂 ， 罷官 。 光緒二十三年 ， 卒 。